PATVIRTINTA

 Neringos savivaldybės tarybos

 2021 m. gegužės 27 d.

 sprendimu Nr. T1-100

**VIEŠOSIOS ĮSTAIGOS NIDOS ORO PARKO**

**2020 METŲ VEIKLOS ATASKAITA**

2021 m. kovo 22 d.

Neringa

Viešoji įstaiga Nidos oro parkas (toliau – Nidos oro parkas) – juridinis asmuo, kurio tikslas valdyti ir vystyti Nidos aerodromui reikalingą infrastruktūrą, organizuoti bendrosios aviacijos orlaivių, sraigtasparnių, sklandytuvų, parasparnių ir skraidyklių skrydžius į Nidos aerodromą, vykdyti skrydžių valdymo funkcijas, teikti ir gauti paramą, rūpintis Neringoje išlikusių aviacijos kultūros ir istorijos vertybių išsaugojimu, rūpintis turimos aviacijos bazės plėtojimu, remontu, rekonstrukcija ir panaudojimu, integruotis į Lietuvos ir tarptautinio aviacijos sporto, turizmo bei pramogų verslo rinką, teikti metodinę, materialinę, techninę pagalbą ar paramą Nidos oro parko dalininkams.

Nidos oro parko dalininkai ir jų įnašų vertė finansinių metų pradžioje ir pabaigoje:

|  |  |  |  |
| --- | --- | --- | --- |
| Eil. Nr.  | Dalininkai | 2020 01 01 | 2020 12 31 |
| 1 | Neringos savivaldybė | 289,62 Eur | 289,62 Eur |

Nidos oro parko vadovas – Bronislovas Zaronskis.

Nidos oro parko darbuotojų skaičius 2020 gruodžio 31 d. – 2 darbuotojai.

Nidos oro parko 2020 m. lėšų panaudojimas pagal išlaidų šaltinius:

|  |  |
| --- | --- |
| Lėšų panaudojimas pagal išlaidų šaltinius 2020-12-31 | Suma, Eur |
| Išmokėti atlyginimai  | 5196,52 |
| Sumokėtas GPM  | 1191,71 |
| Sumokėta Sodrai  | 1845,06 |
| Sumokėta Sodrai 2,49 % | 197.61 |
| Išlaidos kitoms prekėms ir paslaugoms  | 963,27 |
| Banko paslaugų sąnaudos  | 25,55 |
| IŠ VISO | 9222,11 |

Grąžintos lėšos Neringos savivaldybės administracijai 2021 m. sausio 4 d. – 700,00 Eur.

**Atlikti darbai prieš atidarant aerodromą:**

1. Organizuoti pasitarimai-posėdžiai Lietuvos Respublikos Seime, bendradarbiauta su Lietuvos Respublikos krašto apsaugos ministerija, Lietuvos Respublikos aplinkos apsaugos ministerija, Lietuvos Respublikos žemės ūkio ministerija, Lietuvos Respublikos susisiekimo ministerija, Civilinės aviacijos administracija, Valstybės įmone „Oro navigacija“, Karinėmis oro pajėgomis, Nacionaline žemės tarnyba prie Lietuvos Respublikos žemės ūkio ministerijos, asociacija Lietuvos aeroklubas, Neringos savivaldybe  ir kitoms žinyboms.

2. Parengta aerodromo skrydžių instrukcija, Nidos oro parko įstatai, darbuotojų pareiginiai nuostatai ir kita įstaigos dokumentacija.

3. Iškirsti ir išvežti medžiai.

4. Išvežtos statybinės atliekos ir išvalytas peronas.

5. Paženklintas kilimo-tūpimo takas ir riedėjimo takas.

6. Įrengtas vėjarodės stiebas ir vėjarodė.

7. Nupirktos ir įrengtos radijo stotys, radijo antena, kompiuterinis įrašymas.

**Veikla atidarius aerodromą:**

1. Galutinai sutvarkyti visi dokumentai, kreiptasi į Civilinės aviacijos administraciją ir 2020 m. liepos 3 d. gautas aerodromo statusas.

2. 2020 m. liepos 6 d. organizuotas iškilmingas aerodromo atidarymas ir aviacijos šventė.

3. Prasidėjo intensyvūs skraidymai.

4. Per metus atskrido 299 orlaiviai ir apie 20 pasinaudojo Nidos aerodromo oro erdve. 14 orlaivių atskrido iš Vokietijos, 2 Latvijos, 2 iš Estijos.

5. Aviacijos šventėje dalyvavo 35 orlaiviai.

6. Vyko *Porsche* klubo varžybos, tarptautinis bėgikų maratonas.

7. 2020 m. rugsėjo 18 d. organizuotas skrydžių saugos seminaras, Lietuvos aviacijos veteranų sąskrydis, buvusios Nidos sklandymo mokyklos įkūrimo 87-erių metų paminėjimas.

8. Pagaminti ir pastatyti reikalingi įspėjamieji ženklai ir skydai.

**Planuojami atlikti darbai 2021 metais:**

1. Kelmų pašalinimas skrydžių saugos zonoje ir stovėjimo aikštelėse.

2. Priešprojektiniai darbai, kuriant reikalingą aerodromo infrastruktūrą.

3. Kilimo tūpimo tako, stovėjimo aikštelių perprojektavimas.

4. Dispečerinės pastato rekonstrukcija.

5. Stovo radijo antenai įrengimas.

6. Sanitarinio mazgo įrengimas.

7. Elektros įvado įvedimas ir elektros apskaitos spintos įrengimas.

8. Perono elektrifikavimo darbai, statant atramas elektros apšvietimui, nutiesiant elektros kabelius.

9. Perono apsaugos stebėjimo sistemos įrengimas.

10. Perono asfaltavimo darbai.

11. Kilimo-tūpimo tako ženklinimas.

12. Kilimo-tūpimo tako ir riedėjimo tako valymas nuo augmenijos.

13. Dispečerinės ir radijo antenų, kompiuterinės radijo įrangos perkėlimas į aerodromą.

14. Vandentiekio ir nuotekų įrengimas.

Direktorius Bronislovas Zaronskis